open-index/open-wikipedia-markdown huggingface dataset:
Juno-strand

duimnael|regs|300px|Kanadese soldate kom aan wal te Bernières-sur-Mer

**Juno strand** was een van die vyf strande wat die Geallieerdes gebruik het op D-dag tydens Operasie Overlord tydens die Tweede Wêreldoorlog op 6 Junie 1944. Dit is die tweede oostelike van die vyf strande. Kanadese troepe het hier geland.

Daar was beplan dat die eerste landingsbote om 7:35 op die strand sou wees maar weens onstuimige see is die landing met 30 minute vertraag. Die nadeel van die stap was dat landmyne en ander myne toe onder die water was toe die troepe geland het en 90 van die 306 landingskepe is vernietig, die meeste as gevolg van Duitse Teller myne. Teen 10:00 het die Kanadese magte die strand beheer en die binneland begin inbeweeg. Teen 12:00 het die hele Kanadese 3de Divisie aan wal gegaan. Teen die einde van D-dag het 21,400 troepe en 3 200 voertuie hier aan land gegaan. Ongevalle was slegs 335 vir die dag, baie minder as wat verwag was.

Die eerste golf troepe aan wal het die meeste gely, een uit negentien het gesneuwel.

Die ander vier strande is *Sword*, *Gold*, *Omaha* en *Utah*.

## Bron 
* D-DAY: 24 Hours That Saved the World. By the Editors of TIME. 2004.
Jeff Masemola

**Jeff Masemola** (ook bekend as *The Tiger of Azania* en *Bra Jeff*) is op 12 Desember 1931 in Bon Accord naby Pretoria gebore, en het in Atteridgeville grootgeword. In 1958 sluit hy by die ANC-jeugliga aan, en in 1959 sluit hy by die Pan Africanist Congress of Azania (PAC) aan as een van die stigterslede.

Masemola was in 1963 die eerste persoon wat onder apartheid lewenslank tronk toe gestuur is na Robbeneiland, nadat hy en 14 ander PAC-aktiviste aangekla is, en skuldig bevind is aan sameswering om sabotasie te pleeg. Hy word beskou as die langsdienende politieke gevangene in die moderne geskiedenis, nadat hy 26 jaar op Robbeneiland en ander gevangenisse deurgebring het, en is op 10 Oktober 1989 vrygelaat

Masemola is op 17 April 1990 in 'n motorongeluk oorlede, ses maande ná sy vrylating uit die tronk. Die vragmotor wat betrokke was in die ongeluk het van die ongelukstoneel verdwyn en is nooit opgespoor nie.

## Verwysings
Florence Ribeiro

**Florence Ribeiro (née Mathe)** (3 November 1933 - 1 Desember 1986) was 'n anti-apartheidsaktivis in Suid-Afrika. Haar vader, Henry Mathe, was 'n mynwerker, en haar moeder, Kate, 'n huishulp. Sy behaal haar onderwysdiploma in 1953, maar verlaat die onderwysberoep in 1957 toe sy met Fabian Ribeiro, 'n mediese student, getroud is, om 'n sakevrou te word. Sy open 'n slaghuis en begin haar B.Com.-graad aan die UNISA. Sy kon nie die kursus voltooi nie, omdat sy haar vier kinders, drie seuns en 'n dogter, moes grootmaak, en konsentreer op haar besigheid. Die politieke aktivis Robert Sobukwe, wat met haar suster getroud was, het bygedra tot haar bewuswording van die ongeregtigheid van apartheid.   

Ribeiro en haar man het in Mamelodi gewoon en het baie inligting oor die gruweldade van die apartheidsregering ontbloot. In Mamelodi help hulle om die slagoffers van apartheid te beskerm en bied ook finansiële bystand aan behoeftige leerlinge. Hulle verbintenis tot geregtigheid het hulle egter duur te staan gekom toe hulle huis in 1986 afgebrand is. Na verskeie aanslae op hul lewens in 1985 en 1986, is die egpaar tragies doodgeskiet in  hul huis op 1 Desember 1986. Amnestie is in 1999 deur die WVK se amnestiekomitee toegeken aan die sluipmoordenaars. 

## Vernoemings 
Florence Ribeiro-weg (voorheen bekend as Koningin Wilhelmina-weg) in Pretoria is in 2012 na haar genoem. Die *Dr Fabian and Florence Ribeiro Treatment Centre* in Cullinan is na die Ribeiro-egpaar genoem.

## Verwysings
Otto von Habsburg

**Otto von Habsburg**, in Oostenryk amptelik **Otto Habsburg-Lothringen**, meestal kort **Otto Habsburg** genoem (* 20 November 1912 in Reichenau an der Rax; † 4 Julie 2011 in Pöcking, Beiere), was die oudste seun van die laaste keiser van Oostenryk-Hongarye, Karel I, asook 'n skrywer, publisis en politikus in die Vrystaat Beiere se Christelik-Sosiale Unie (CSU). Vir dié party is hy ook as lid van die Europese Parlement verkies.

Hy was 'n burger van Oostenryk, Duitsland en Hongarye asook, volgens sy eie bewering, Kroasië.

Tussen 1916 en 1918 was Otto von Habsburg die kroonprins van Oostenryk-Hongarye. Met al sy voorname en adellike titels is hy destyds *Seine Kaiserliche und Königliche Hoheit Franz Joseph Otto Robert Maria Anton Karl Max Heinrich Sixtus Xaver Felix Renatus Ludwig Gaetan Pius Ignatius, Kaiserlicher Prinz, Erzherzog von Österreich, Königlicher Prinz von Ungarn* genoem. Vanaf 20 November 1930 tot 1 Januarie 2007 was hy die hoof van die adellike families Habsburg-Lotaringe. Hy is in dié amp opgevolg deur sy seun Karl Habsburg-Lothringen (* 1961).

Vanaf die middel van die 1930's het Otto von Habsburg hom binne die Paneuropese Unie – en aanvanklik binne 'n Christelik-monargistiese konteks – vir die vereniging van Europa uitgespreek. Hy was 'n vasbeslote teenstander van Adolf Hitler en sy Nasionaal-Sosialistiese ideologie asook van kommunisme. In 'n doodberig is opgemerk: "In die politiek […] het hy homself as 'n 'werktuig van God' beskou.

## Verwysings
Stuart Cloete

**Stuart Cloete** (1897–1976) was 'n Suid-Afrikaanse skrywer van romans, essays, biografieë en kortverhale. Sy eerste roman, *Turning Wheels* (1937), was ’n topverkoper, maar is in Suid-Afrika verbied weens die omstrede kommentaar op die Groot Trek daarin. Die meeste van sy 14 romans, asook sy kortverhale, het historiese temas. Hy is veral bekend vir sy vertelling oor die Anglo-Boereoorlog, *Rags of Glory*.

## Persoonlike lewe 
Edward Fairly Stuart Graham Cloete op 23 Julie 1897 te Parys in Frankryk gebore. Hy het die meeste van sy volwasse lewe op die dorp Hermanus in Kaapland deurgebring.

Cloete was een van die pioniers van die nou omvangryke literêre subgenre oor die nadraai van kernoorlog. Sy 1947-novelle *The Blast* is geskryf as 'n dagboek van 'n oorlewende wat in die ruïnes van New York woon (gepubliseer in *6 Great Short Novels of Science Fiction*, ed. Groff Conklin, 1954).

Hy is op 19 Maart 1976 in Kaapstad oorlede. Cloete was met Tiny Cloete getroud. Sy oorleef hom en sterf in Augustus 1993. Hulle het nie enige kinders gehad nie.

## Werk 
### Romans 
* *Turning Wheels*, 1937
* *Watch for the Dawn*, 1939
* *Yesterday is Dead*, 1940
* *The Hill of Doves*, 1941
* *The Young Men and the Old*, 1941
* *Congo Song*, 1943
* *The Curve and the Tusk*, 1953
* *The Fiercest Heart*, 1955
* *Mamba*, 1956
* *The Mask*, 1957
* *Gazella*, 1958
* *Rags of Glory*, 1963
* *The Abductors*, 1966
* *How Young they Died*, 1969

### Kortverhale 
* *Christmas in Matabeleland*, 1942
* *The third way*, 1947
* ''The soldiers' peaches, and other African stories*, 1959
* *The silver trumpet, and other African stories*, 1961
* *The looking glass, and other African stories*, 1963
* *The thousand and one nights of Jean Macaque*, 1964
* *The honey bird, and other African stories*, 1964
* *The writing on the wall, and other African stories*, 1968
* *Three white swans; and other stories*, 1971
* *The company with the heart of gold, and other stories*, 1973
* *More nights of Jean Macaque*, 1975
* *Canary pie*, 1976

### Nie-fiksie 
* *African portraits: a biography of Paul Kruger, Cecil Rhodes and Lobengula, last King of the Matabele*, 1946
* *Against these three*, 1947
* *The African giant: the story of a journey*, 1955
* *Storm over Africa: a study of the Mau Mau Rebellion, its causes, effects, and implications in Africa south of the Sahara*, 1956
* *West with the sun*, 1962
* *South Africa: the land, its people and achievements*, 1968
* *A Victorian son: an autobiography, 1897–1922*, 1972
* *The gambler: an autobiography volume 2, 1920–1939'', 1973

## Verwysings 
## Eksterne skakels 
* Die amptelike webwerf van die literêre boedel van Stuart Cloete
* Biografie op Britannica
* Nog'n Biografie
* 
* 
* Artikel met 'n afskrif van sy doodsberig in die *Versending* ongewoon gemerk op die einde
* RE omstredenheid|Nota oor die verbanning van *die Draai van die Wiele*
Hypsagonus

***Hypsagonus*** is 'n genus van die familie *Agonidae* en is inheems aan die noordelike Stille Oseaan.

## Spesies 
Daar is tans twee erkende spesies in hierdie genus:
* *Hypsagonus corniger* Taranetz, 1933
* *Hypsagonus quadricornis* (Valenciennes, 1829) (Fourhorn stroper)

## Verwysings
Platynse Oorloë

duimnael|Kaart van die rivierbekken van die Río de la Plata
Die **Platynse Oorloë** is 'n term wat gebruik word deur die Brasiliaanse geskiedskrywing om te verwys na 'n reeks van diplomatieke en militêre konflikte tydens die 19de eeu tussen die Keiserryk van Brasilië en die naburige lande aan die oewers van die Río de la Plata.

Hierdie konflikte het in 1816 begin omdat die Prins-Regent Johannes VI van Portugal beoog het om die huidige Uruguay te annekseer.

Die belangrikste oorloë in hierdie tydperk sluit in:
* Uruguayaanse burgeroorlog – 1839–1851
* Platynse oorlog – 1851–1852
* Uruguayaanse oorlog – 1864–1865
* Paraguayaanse oorlog – 1864–1870
Šiprage

**Šiprage** (Serwies: Шипраге) is 'n plaaslike gemeenskap in Bosnië en Herzegowina in die deelstaat Republika Srpska, munisipaliteit Kotor Varoš (Banja Luka).

Tydens die oorlog in Bosnië (1992-1995) was een van die aanhouding kampe vir nie-Serwiërs bevolking (Bosniake en ander) in die polisiekantoor Šiprage.

## Klimaat 
## Demografie 
## Verwysings 
## Eksterne skakels 
*  Amptelike webwerf
Gold-strand

duimnael|regs|240px|Troepe van nr. 47 Kommando gaan wal te La Rivière-Saint-Sauveur
**Gold strand** was een van die vyf strande wat die Geallieerdes gebruik het op D-dag tydens Operasie Overlord tydens die Tweede Wêreldoorlog op 6 Junie 1944. Dit is die middelste van die vyf strande. Britse troepe het hier aan land gegaan.

Teen die einde van D-dag het 25,000 troepe hier aan land gegaan. Die dorpie, Arromanches, een van die eerste dag doelwitte is verower.

Die ander vier strande is *Juno*, *Sword*, *Omaha* en *Utah*.

## Bron 
* D-DAY: 24 Hours That Saved the World. By the Editors of TIME. 2004.
Canon EOS 10D

Die **Canon EOS 10D** is 'n gestaakte 6.3-megapieksel semi-professionele digitale Enkellensreflekskamera, aangekondig op 27 Februarie 2003. Dit vervang die EOS D60, wat ook 'n 6.3-megapieksel digitale SLR kamera is. Dit is opgevolg deur die EOS 20D in Augustus 2004.

Ten spyte van die feit dat dit 'n APS-C sensor het, is die 10D bekend gestel voor EF-S lense beskikbaar geword het, en is nie versoenbaar met hulle nie. Die 10D was slegs in staat om EF lense te pas. Al die opeenvolgende Canon Digitale SLR kameras met 'n APS-C sensor kan EF-S lense pas.

Die 10D het RAW-beelde in die Canon CRW-lêerformaat gestoor, wat nie meer deur Canon gebruik word nie, hoewel moderne weergawes van Canon se *Digital Photo Professional* dit sal lees.

## Verwysings
Duduzile Manana

**Duduzile Promise Manana**

Op 14 Maart 2017 vra sy tydens 'n parlementêre debat vir die lewendige begrawing van wit Suid-Afrikaanse boere. Suid-Afrikaanse parlementariërs geniet immuniteit vir hul uitsprake tydens parlementêre sittings, en kan dus nie vervolg word nie.

## Eksterne skakel 
* Persoonlike webjoernaal
* Duduzile Manana op Public People

## Verwysings
Le Landin

**Le Landin** is 'n Franse dorp in die département Eure (région Normandië), wes van Rouen, met sowat 200 inwoners (2014).

Die dorp is geleë in die Roumois, op die linkeroewer van die Seinerivier naby die begin van die meander van Brotonne geleë, in 'n valleitjie wat toegang tot die rivier bied. Dit word deur die Brotonne-bos begrens wat in die departement Seine-Maritime geleë is.

Die dorp word as *Lendinc* vir die eerste keer in 1281 genoem. Dit is moontlik Oud-Engels (*landing*) of Oud-Noors (*lending*) en beteken landing. Le Landin bied inderdaad ook vandag deur die Rue de la Foulerie toegang tot die Seine.

## Naburige munisipaliteite 
## Demografie 
## Verwysings
Isotope van protaktinium

**Protaktinium** (**Pa**) het geen stabiele isotope nie. Drie kom natuurlik voor; die relatiewe atoommassa is 231,03588(2).

Altesaam 29 radio-isotope van protaktinium is bekend; die mees stabieles is , met ’n halfleeftyd van 32&nbsp;760 jaar,  (26,967 dae) en  (17,4 dae). Al die oorblywende radioaktiewe isotope het ’n halfleeftyd van minder as 1,6 dae – die meeste minder as 1,8&nbsp;sekonde. Die element het ook drie metatoestande,  (t1/2 1,15 millisekonde),  (t1/2 420 nanosekondes) en  (t1/2 1,17 minute).

Die enigste natuurlike isotope is , wat as ’n tussentydse vervalproduk van  voorkom,  en , wat albei as tussentydse vervalprodukte van  voorkom. Feitlik alle natuurlike protaktinium is .

## Oorsig 
## Isotope per element
Isotope van uraan

**Uraan** (**U**) is ’n radioaktiewe chemiese element wat natuurlik voorkom. Dit het geen stabiele isotope nie, maar twee primordiale of oerisotope ( en ) wat ’n lang halfleeftyd het en in aansienlike hoeveelhede in die aardkors aangetref word, saam met die vervalproduk . Die relatiewe atoommassa van natuurlike uraan is 238,02891(3). Ander isotope, soos , is al in kweekreaktors geskep.

Natuurlike uraan het drie belangrike isotope:  (99,2739–99,2752% natuurlike voorkoms),  (0,7198–0,7202%) en  (0,0050–0,0059%). Al drie is radioaktief en skep radio-isotope; die mees stabiele een is , met ’n halfleeftyd van 4,4683 jaar (amper so lank as wat die Aarde oud is).

Die isotoop  is belangrik vir beide kernreaktors en kernwapens omdat dit die enigste isotoop in die natuur is wat redelik volop voorkom en splytbaar is (deur termiese neutrone opgebreek kan word). Die isotoop  is ook belangrik omdat dit neutrone absorbeer en ’n radioaktiewe isotoop skep wat eindelik verval in die isotoop , wat ook splytbaar is.

## Oorsig 
## Verwysings 
## Isotope per element
Neptunium

**Neptunium** is 'n chemiese element met simbool **Np** en atoomgetal 93. Dit is 'n silwerkleurige aktinied.

## Ontdekking 
Neptunium is in 1940 deur Edwin McMillan en Philip Abelson in die laboratorium van die Universiteit van Kalifornië, Berkeley ontdek. Deur uraankerne te bombardeer met neutrone het 239Np uiteindlik ontstaan. Die was die eerste transurane element wat gesintetiseer is.

Die nuwe element is na die planeet Neptunus genoem, omdat dit die eerste element is wat volg na uraan wat na die planeet Uranus genoem is.
Op aarde kan dit net in baie klein hoeveelhede in uraanerts voorkom as gevolg van transmutasie. Dit ontstaan as byproduk in die vervaardiging van plutonium en hierdie proses in die element se belangrikste bron.

### Vormingsreaksie 
: ^{238}_{92}\mathrm{U} + \, ^{1}_{0}\mathrm{n} \, \to\ \, ^{239}_{92}\mathrm{U}

: ^{239}_{92}\mathrm{U} \, \to\ \, ^{239}_{93}\mathrm{Np} + \, ^{0}_{-1}\mathrm{e}

## Aanwendings 
Die aantal tegniese aanwendings van dié element is beperk. Dit kan in apparate gebruik word wat neutrone waarneem. In 2002 het navorsers in Berkeley Universiteit 'n kritieke massa van die element vervaardig.

## Eienskappe 
Neptunium is 'n taamlik reaktiewe metaal en het drie kristalstrukture. Die ortorombiese alfavorm is stabiel tot 280&nbsp;°C. Die tetragonale betavorm word tussen 280 en 577&nbsp;°C aangetref en gaan by hoër temperature in die kubiese gammavorm oor.

## Isotope 
24 neptunium radioisotope is gekenmerk, met die mees stabiele as: 237Np met 'n halfleeftyd van 2.14 miljoen jaar, 236Np met 'n halfleeftyd van 154,000 jaar, en 235Np met 'n halfleeftyd van 396.1 dae. Al die oorblywende radioaktiewe isotope het halfleeftye wat minder as 4,5 dae is, en die meerderheid hiervan het halfleeftye wat minder as 50 minute is. Hierdie element het ook ten minste vier meta state (kernisomeer), met die mees stabiele as 236mNp met 'n halfleeftyd van 22.5 ure.

## Toksikologie en veiligheid 
Navorsing van Duitse wetenskaplikes het in 1984 getoon dat neptunium-239 in been kan ingebou word, waar dit verval na plutonium-239. Hierdeur kan dalk beenkanker veroorsaak word.

## Verwysings 
## Eksterne skakels 
*weblements.com Netptunium
Honda CBR1000RR

duimnael|links|'n 2005 CBR1000RR op die renbaan
duimnael|2010 CBR1000RR by die 2009 Seattle Internasionale Motorfietsskou.
duimnael|Honda CBR1000RR 2006-model
duimnael|2006 CBR1000RR
Die **CBR1000RR**, wat in sommige lande bekend staan as die **Fireblade**, is 'n 999 cc (61,0 kubieke duim) vloeistofverkoelde inlynviersilinder sportfiets, wat deur Honda in 2004 vrygestel is as die 7de geslag van die CBR-reeks van motorfietse wat begin het met die CBR900RR in 1992.

## Wedrenoorsprong 
Die Honda CBR1000RR is deur dieselfde span ontwikkel wat agter die MotoGP-reeks sit. Baie van die nuwe tegnologie wat in die Honda CBR600RR ('n direkte afstammeling van die RC211V) bekendgestel is, word gebruik in die nuwe CBR1000RR, soos 'n lang swaaiarm, Unit Pro-Link agtersuspensie, en 'n dubbelstadiumbrandstofinspuitstelsel (DSFI).

## 2004-2005 
Die sewende geslag-RR, die Honda CBR1000RR, is die opvolger van die 2002-03 CBR954RR. Die kompakte 998 cc inlynvier was 'n nuwe ontwerp, met verskillende boor- en slagafmetings, ren-geïnspireerde kassettipe sesspoedratkas, nuwe ECU-beheerde luginlaatstelsel, dubbelstadiumbrandstofinspuiting, en 'n regopper uitlaat met 'n nuwe rekenaarbeheerde vleuelklep.

## Verwysings
Honda CBR900RR

duimnael|1996 CBR919RR SC33
duimnael|2000 CBR929RR
duimnael|2002 CBR954RR
Die **Honda CBR900RR**, ook bekend as die **Fireblade** in sommige lande, is 'n 900 cc sportfiets, deel van die CBR-reeks deur Honda bekendgestel in 1992. Dit was die eerste van 'n reeks van groot-verplasing Honda-modelle met die RR-agtervoegsel. Die ontwikkeling van die eerste generasie CBR900RR was gelei deur Tadao Baba.

## CBR900RR (893cc) SC28 
Die eerste generasie CBR900RR is in 1992 met 'n 893 cc inlynviersilinderenjin. Dit stel 'n presedent vir ligte gewig in die superfietsklas. Die CBR900RR is gebaseer op 'n gevorderde navorsingsmodel bekend binne Honda as die "CBR750RR". Met die doel van gelykstaande aan die versnelling van die mededingers se vlagskipsportfietse, het Honda die slag van sy inlyn-4-silinder 750cc enjin en daarmee ook die die verplasing tot 893cc verhoog. Ter aanvulling van sy kragprestasie is die fiets se massa van net 185&nbsp;kg, asafstand van 1,405&nbsp;mm en 'n bakwerk byna identies aan die gevorderde navorsingsmodel.
Pletbaarheid

duimnael|Rol van aluminium met 'n dikte van 0,013 mm

**Pletbaarheid** of **smeebaarheid** is 'n belangrike fisiese eienskap, veral van metale. Dit is die vermoë om onder kompressiewe druk vervorm te word in dun velle.  Dit is die teenoorgestelde eienskap van rekbaarheid wat vervorming onder trekkrag inhou. Metale wat uiters pletbaar is hoef nie ook uiters rekbaar te wees nie. Koper is nogtans altwee.

Die pletbaarheid kan gemeet word deur te bepaal watter drukspanning die materiaal kan weerstaan sonder om te breek. Verskille in metale se pletbaarheid weerspieël verskille in hul kristalstruktuur. Van die smeebare metale is goud, silwer, koper, aluminium en indium. Gewoonlik is materiale wat hard is, soos antimoon en bismut, nie baie pletbaar nie.

## Verwysings
Eerste Alternatiewe Afrikaanse Rockkonsert

Die **Eerste Alternatiewe Afrikaanse Rockkonsert** was 'n musiekkonsert wat op 25 Maart 1988 in die Pool Club in Johannesburg gehou is. Die konsert is deur Dagga-Dirk Uys (deesdae bekend as Dirk Ace) en Boogie Gottschalk van Shifty Records gereël, en word beskou as die begin van die Alternatiewe Afrikaanse Musiekbeweging.

Die kunstenaars wat opgetree het was André Letoit (deesdae bekend as Koos Kombuis) en Johannes Kerkorrel en die Gereformeerde Blues Band, Bernoldus Niemand en sy groep, Die Swart Gevaar, asook groepe soos The Genuines, Koos en Die Kêrels. Dit was Bernoldus Niemand se eerste lewendige optrede. Die konsert is deur nagenoeg 900 mense bygewoon.

Die konsert sou aanvanklik by die Yeoville Ontspannings-sentrum, wat aan die Johannesburgse Stadsraad behoort het, plaasvind, maar toe die stadsraad 'n paar dae voor die konsert te kenne gee dat swartmense nie by die lokaal welkom sou wees nie, is dit verskuif na die Pool Club in Von Wiellighstraat. *The Cape Times* (1 Julie 1988) het die konsert beskryf as "a (sic) unprecedented orgy of Afrikaner anarchy".

## Sien ook 
* Alternatiewe Afrikaanse Musiekbeweging

## Verwysings
Minderheidskabinet

'n **Minderheidskabinet** of **minderheidsregering** is 'n kabinet wat deur een of meer politieke partye gevorm word, maar gesamentlik nie 'n meerderheid van ten minste die helfte plus een van die totale aantal setels in die parlement het nie.

## Nederland 
In Nederlandse politiek is 'n koalisieregering is kabinet wat nie deur die helfte plus een setels (76) in die Tweede Kamer van die Nederlandse parlement gesteun word nie.

In die Nederlandse stelsel van eweredige verteenwoordiging is dit amper onmoontlik vir een party om 'n absolute meerderheid van 76+ setels te behaal en is dit altyd nodig om koalisies te vorm. Dit is nogtans nie altyd moontlik om 'n kabinet (regeringspan) te vorm wat op 'n meerderheid berus nie. Dit kan soms deur om nuwe verkiesings te hou opgelos word, maar indien die kieser dikwels genooi word om te stem, word die opkoms dikwels laer. 'n Ander oplossing is om 'n minderheidskabinet te vorm wat nie 'n meerderheid het nie, maar wat deur een of meer partye wat nie aan die koalisie deelneem nie geduld word. In Nederlands word dit *gedoogsteun* genoem. Minderheidskabinette bestaan gewoonlik nie lank nie en soms is hulle rol beperk en berei hulle net nuwe verkiesings voor.
Johan Botha

**Johan Botha** kan na een van die volgende verwys:

* Johan Botha, Suid-Afrikaanse akteur
* Johan Botha (* 1982), Suid-Afrikaanse krieketspeler
* Johan Botha (1965–2016), Suid-Afrikaanse tenoor

## Kyk ook 
* Johann Botha
Hardy Botha

**Hardy Botha** (1947-) is ’n Suid-Afrikaanse kunstenaar. Hy gebruik dikwels 'n sirkusbeeld om die absurditeite van die verlede uit te beeld. Botha is veral bekend vir die satiriese kommentaar in sy werk oor die apartheidsverlede. Hy was die enigste kunstenaar wat in 1987 aan die sogenaamde Dakar-beraad, met lede van die toe nog verbode ANC, deelgeneem het.

## Lewensloop 
Botha is in 1947 in Kroonstad gebore. In 1967 verwerf hy 'n diploma in Beeldende Kunste aan die Oranje-Vrystaat se Tegniese Kollege.

Botha hou se eerste solo-uitstalling in 1973. Van 1979 tot 1980 is hy aan die Michaelis-kunsskool in Kaapstad opgelei. In 1987 vergesel hy 'n omstrede groep Suid-Afrikaners na Dakar om met die ANC te ontmoet. In dieselfde jaar stig hy en Jan Visser die *Dal Josefat Kunsstigting* naby Paarl.

Hy het tot 1991 aan die Universiteit Stellenbosch gedoseer.

Van sy werk is in die Sasol-kunsmuseum, Michaelis-versameling en ander versamelings opgeneem.

## Verwysings
Pretorius

**Pretorius kan wees:**

* André Pretorius, (* 1978), voormalige Springbokrugbyspeler
* Andries Pretorius, (* 1798 - † 1853), Voortrekkerleier en volksheld
* Angelique Pretorius (* 1982), Suid-Afrikaanse aktrise
* Emgee Pretorius, (* 1923 - † 2007), Afrikaanse veteraanakteur
* Gert Pretorius, (* 1910), Afrikaanse skrywer
* Gerrie Pretorius, Suid-Afrikaanse minnesanger.
* Henk Pretorius, Suid-Afrikaanse akteur, draaiboekskrywer, rolprentvervaardiger
* Johan Pretorius, (* 1913 - † 1986), Afrikaanse skrywer 
* Johann Pretorius, (* 1944 - ) professor emeritus in plantkunde.
* Marthinus Wessel Pretorius, (* 1819 - † 1901), eerste President van die Zuid-Afrikaansche Republiek
* Sarel Jacob Pretorius, (*1917 - † 1995), Afrikaanse digter, joernalis en omroeper
* Sarel Pretorius, (* 1984 -), Suid-Afrikaanse rugbyspeler
* Willem Pretorius-wildreservaat
* Zita Pretorius (*7 Mei 1991), Afrikaanse sangeres
George Coetzee

**George William Coetzee** (Pretoria, 18 Julie 1986) is 'n Suid-Afrikaanse beroepsgholfspeler.

George Coetze het 'n trimester aan die Universiteit van San Diego gestudeer. Hy het tweemaal meegeding aan die Jeugwêreldkampioenskap in San Diego, en eindig in die 4de en 9de plek.

## Professioneel 
Coetzee word in 2007 professioneel en begin aan die Sonskyntoer deel te neem. In 2009 speel hy ook in nege toernooie in Kanada en in 2010 speel hy op die Europese PGA Toer.
Brits (van)

'''Brits ('n Afrikaanse van) kan wees:'''

* Cri-Zelda Brits, (* 1983), internasionale krieketspeler
* Jac J. Brits, (* 1932 - ), Afrikaanse dramaturg en skrywer
* J.J. Brits, (* 1908 - ), Afrikaanse skrywer
* Johannes Nicolaas Brits
* Okkert Brits (* 22 Augustus 1973 -), Suid-Afrikaanse atleet
Woordfees

[duimnael|Optrede van [Battery 9 by die 2007-Woordfees.]]

Die **Woordfees** word jaarliks deur die Universiteit Stellenbosch aangebied. Die eerste van hierdie feeste het op 17 Maart 2000 in en om die HB Thom-gebou in Stellenbosch plaasgevind. Prof Dorethea van Zyl het 15 jaar lank aan die stuur van sake gestaan en in 2015 het die dramaturg Saartjie Botha as feesdirekteur by haar oorgeneem.

## Eksterne skakels 
* Amptelike webtuiste
Bleona Qereti

**Bleona Qereti** (gebore 14 Mei 1979) is 'n Albanese sangeres en musikant.

## Diskografie 
* 1997 Kam Qejfin Tim
* 1999 Nese Me Do Fort
* 2001 S'me Behet Vone
* 2002 Ik Meso Si Dashurohet
* 2003 Ti Nuk Di As Me Ma Lyp
* 2005 Greatest Hits
* 2005 Boom Boom
* 2007 Mandarin
Blade Nzimande

**Bonginkosi Emmanuel "Blade" Nzimande** (gebore 14 April 1958) is 'n Suid-Afrikaanse politikus wat tussen Mei 2009 en Oktober 2017 as Minister van Hoër Onderwys en Opleiding, en weer sedert 30 Mei 2019 as Minister van Hoër Onderwys, Wetenskap en Tegnologie gedien het. Einde Februarie 2018 is hy deur president Cyril Ramaphosa as Minister van Vervoer benoem. Na Malusi Gigaba se bedanking, het hy ook vir 10 dae as waarnemende Minister van Binnelandse Sake gedien.

Hy dien as uitvoerende hoof van die Suid-Afrikaanse Kommunistiese Party (SAKP) en besit 'n doktorsgraad in filosofie met spesialisering in sosiologie. By die COSATU-konferensie in Junie 2011 het Nzimande hom sterk uitgespreek teen voorstelle oor nasionalisering, deur te beweer dat dit nie noodwendig progressief is nie en afhang van watter klasbelange bevorder sal word.

Nzimande is die skrywer van die boek *Children of Wars: The impact of violence on schooling in Natal*.

## Verwysings 
## Eksterne skakels 
* Blade Nzimande op People's Assembly
Nel

**Nel kan wees:**

* Cornelis Vermaak Nel, (* 1876 – 1936), predikant in die Nederduitse Gereformeerde Kerk
* Elias P. Nel, (* 1954 –), Afrikaanse skrywer van kontreiverhale
* Fred Nel, Suid-Afrikaanse rolprentregisseur.
* Gert Vlok Nel, Afrikaanse sanger en liedjieskrywer
* Lofty Nel, (* 1935 – † 2016), voormalige Springbokrugbyspeler
* Nel Swart, (* 1928 – † 2005), Afrikaanse skrywer 
* Paul Nel, (* 1867 – † 1943), predikant in die Nederduitse Gereformeerde Kerk
* Phil Nel, (* 1902 – † 1984), Springbokrugbyspeler en agttiende Springbokkaptein.
* Reana Nel, Suid-Afrikaanse sangeres van geestelike liedjies
* Ricus Nel, Afrikaanse musikant en sanger
* Ronel Nel, (* 1964 – † 2020), Suid-Afrikaanse skrywer
* Thijs Nel, kunstenaar, dramaturg en skrywer.
* Vidius Nel, (* 1924 – † 2007), predikant in die Nederduitse Gereformeerde Kerk
* Werner Nel, (gebore in Stettin, Duitsland), Suid-Afrikaanse bariton
* WP Nel, (* 30 April 1986), Suid-Afrikaansgebore Skotse rugbyspeler
De Bruyn

**De Bruyn kan wees:**

* C. de Bruyn, skrywersnaam van die Afrikaanse skrywer Engela Catharina Langenhoven
* Francois de Bruyn, Suid-Afrikaanse akteur
* Jaco de Bruyn, Suid-Afrikaanse model, Mnr. Pretoria 2009
* Jan de Bruyn, (* 1941 – 2006), Afrikaanse digter en dosent in Kriminologie aan sekere Universiteite
* Kevin De Bruyne (* 28 Junie 1991), Belgiese sokkerspeler
* Miems de Bruyn, (* 1922 – † 2010), bekende Afrikaanse aktrise en stemkunstenaar
* Phillip de Bruyn, (* 1926), Suid-Afrikaanse skrywer, digter, dramaturg, joernalis
* Sophie de Bruyn, (* 1938), tekstielwerker, vakbondleier, later politikus
* Tewis de Bruyn, (* 5 Augustus 1982), rugbyspeler by Vrystaat Cheetahs
* Zahn de Bruyn, (* 1965), Afrikaanse digter en programbestuurder by die Universiteit Stellenbosch se Sakeskool
Pienaar

**Pienaar** is 'n Afrikaanse van afgelei van die Frans *pinard* en kan na die volgende mense verwys:

* A.A. Pienaar (skuilnaam Sangiro), (1894 - † 1979), Afrikaanse skrywer.
* Antoinette Pienaar, Afrikaanse aktrise en skrywer.
* Blanche Pienaar, skuilnaam van Afrikaanse skrywer S.J. Meadows-Cullum (* 1905 – † 1968; neé Terblanche).
* Christine Pienaar (* 1929 – † 2015), Afrikaanse skrywer.
* Daniël Jozua Pienaar, (* 1853 – † 1926), predikant en leier in die Nederduitse Gereformeerde Kerk.
* Dan Pienaar, (* 1893 – † 1942), Suid-Afrikaanse generaal-majoor in die Tweede Wêreldoorlog. 
* Dan Pienaar, Bloemfontein, hoofsaaklik blanke voorstad van Bloemfontein in Suid-Afrika.
* Ezra Pienaar, (* 1883 – 1930), leraar in die Nederduitse Gereformeerde Kerk.
* Francois Pienaar, (* 2 Januarie 1967), 42ste Springbokkaptein, wenner van die Rugbywêreldbeker in 1995. 
* Hans Pienaar, (* 1955), Suid-Afrikaanse skrywer.
* Kristo Pienaar, (prof.) (1922 – 1996), Suid-Afrikaanse plantkundige, skrywer, akteur en TV-aanbieder.
* Louis Pienaar, (* 1926 – † 2012), Suid-Afrikaanse regsgeleerde, politikus en diplomaat.
* P. de V. Pienaar, (* 1904 – † 1978), Afrikaanse taalkundige en skrywer van romans en kortverhale.
* Ruan Pienaar, (* 1984 – ), Sharks, Ulster en Springbokrugbyspeler.
* Schalk Pienaar, (* 1916 - † 1978), Suid-Afrikaanse politieke joernalis en koerantredakteur.
* Schalk Willem Pienaar, (* 1878 - † 1918), eerste leraar van die NG gemeente Merweville.
* Steven Pienaar, (* 17 Maart 1982), Suid-Afrikaanse sokkerspeler.
* Theo Pienaar, (* 1888 – † onbekend) Springbokrugbyspeler, toerkaptein van 1921-toer na Nieu-Seeland
* Trix Pienaar, Suid-Afrikaanse aktrise en skrywer met 'n swaar Swartlandse brei-aksent.
* Uys de Villiers (Tol) Pienaar, eertydse parkhoof van die Krugerwildtuin en later hoofdirekteur van Suid-Afrikaanse Nasionale Parke.
* Vincent Pienaar, (* 1949 – ), Afrikaanse joernalis en skrywer.
Martin Botha

**Martin Botha** is 'n medeprofessor in die rolprentkunde aan die Universiteit van Kaapstad. Hy het reeds ses boeke oor die Suid-Afrikaanse filmbedryf gepubliseer en is 'n lid van die *Fédération Internationale de la Presse Cinématographique* (FIPRESCI).

## Werke 
* Images of South Africa: the rise of the alternative film (1992)
* Movies Moguls Mavericks: South African cinema: 1979–1991 (1992)
* Kronieken van Zuid-Afrika: De films van Manie van Rensburg (1997)
* Jans Rautenbach: Dromer, baanbreker en outeur (2006)
* Marginal Lives and Painful Pasts: South African cinema after apartheid (2007)
* South African Cinema 1896–2010 (2012)

## Verwysings
Wim Botha

**Wim Botha** (1974–) is ’n Suid-Afrikaanse installasiekunstenaar en beeldhouer. Hy ondersoek die ikone van Westerse kuns in sy werk en rekonstrueer hulle op ’n uitdagende en diepsinnige wyse.

## Lewensloop 
Botha is in 1974 in Pretoria gebore en woon tans in Kaapstad. Hy het in 'n voorstedelike gebied aan die oostekant van Pretoria grootgeword. In 1996 verwerf Botha 'n graad in Visuele Kunste van die Universiteit van Pretoria.

Botha stal sedert 1995 sy werk plaaslik en internasionaal uit. Hy het die Helgaard Steyn-prys in 2013 vir beeldhouwerk ontvang, die Standard Bank Jong Kunstenaar-prys in 2005, en die Tollman-prys in 2003.

## Sien ook 
* Lys van Suid-Afrikaanse kunstenaars

## Verwysings
Die Voëlvry-beweging

duimnael|Koos Kombuis in 2018.
Die **Voëlvry-beweging** was 'n beweging van Afrikaanse rockmusikante wat in die tagtigerjare in Suid-Afrika musiek begin maak het om anti-apartheid-oortuigings te kommunikeer. Die sleutelfigure in die ontstaan van die Voëlvry-beweging was Ralph Rabie (later bekend as Johannes Kerkorrel), wat subredakteur by *Vrye Weekblad* was, André le Roux du Toit (later bekend as Koos Kombuis), James Phillips (later bekend as Bernoldus Niemand en Dagga-Dirk Uys (later bekend as Dirk Ace) van Shifty Records.

## Geskiedenis 
In 1987 stel André Letoit sy album, *Ver van die ou Kalahari* vry. Johannes Kerkorrel (op daardie stadium nog bekend as Ralph Rabie), werksaam as 'n joernalis by die Afrikaanse koerant, *Rapport*, word gestuur om 'n onderhoud met André Letoit oor sy nuwe album te voer. Kerkorrel was 'n bekwame pianis, en Letoit nooi hom om saam met hom in sy eerste konsert, by die Sterrewag-teater in Bloemfontein, te speel, omdat hy te senuweeagtig was om alleen op te tree. Kort nadat Rabie vir Letoit ontmoet het, en voor die konsert by die Sterrewag-teater, verander hy sy naam na Johannes Kerkorrel. Dagga-Dirk Uys was Letoit se bestuurder. Kort na die konsert by die Sterrewag-teater vorm hulle die Gereformeerde Blues Band. Met die hulp van Uys, skryf hulle hul eerste kabaret, *Piekniek by Dingaan*, en begin optree by die *Black Sun*, 'n klein onafhanklike teater in Hillbrow, wat later verskuif is na Yeoville. Hulle tree ook op by die Randse Afrikaanse Universiteit waar hulle verban word as gevolg van Letoit se liedtjie, *Swart September*, waarin hy die spot gedryf het met Die Stem van Suid-Afrika.

## Die Voëlvrytoer 
Dagga-Dirk Uys en Lloyd Ross van Shifty Records het besluit dat daar 'n landwye toer moes wees, en die *Vrye Weekblad* het besluit om dit te borg. Die Voëlvrytoer (genoem na Kerkorrel se eerste album) het op 4 April 1989 by die Countdown-klub in Breestraat, Johannesburg afgeskop. André Letoit het eerste opgetree, gevolg deur Bernoldus Niemand en die Swart Gevaar, en toe Johannes Kerkorrel en die Gereformeerde Blues Band. Joernalis, Gary Rathbone verwys na die konsert as ''a rock 'n roll uprising*, *Die Transvaler* noem dit *die belangrikste gebeurtenis in Afrikaanse musiek''. Oor die volgende twee maande het die toer ongeveer 10 000&nbsp;km afgelê en konserte regoor Suid-Afrika gehou, met die laaste konsert in Johannesburg in Junie 1989.

## Sien ook 
* Alternatiewe Afrikaanse Musiekbeweging

## Verwysings
Prinsloo

**Prinsloo kan wees**:

* Anton Prinsloo, (* 1941 – 2016), Afrikaanse taalkundige, oudvoorsitter van die Taalkommissie
* Ds. B.D.C. Prinsloo, leraar van die Gereformeerde kerk Noord-Oosrand
* Behati Prinsloo, (* 16 Mei 1989), Namibiese foto- en loopplankmodel
* Boom Prinsloo, (* 12 Maart 1989), Suid-Afrikaanse rugbyspeler
* Christine Prinsloo, (* 1952-), Zimbabwiese veldhokkiespeler
* Franco Prinsloo (gebore 1987), Suid-Afrikaanse komponis en dirigent
* Hendrik Fredrik Prinsloo, (* 1890 – 1966), Suid-Afrikaanse militaris, seun van Hendrik Prinsloo (1861 – 1900)
* Hendrik Prinsloo, (* 1861 – 1900), Kommandant in die Eerste en die Tweede Vryheidsoorlog, vader van Hendrik Fredrik Prinsloo (1890 – 1966)
* Jan Prinsloo, (* 1935–1966), Suid-Afrikaanse rugbyspeler
* Joachim Petrus Prinsloo, (* 1864 - 1902), Boerekommandant, was welgesteld en het verskeie plase in die omgewing van Rietfontein, Pretoria besit
* Karel Prinsloo, (* 1943 -), Afrikaanse digter en voorsitter van die Stigting vir Afrikaans
* Karin Prinsloo
** Karin Prinsloo, (* 1972-), Suid-Afrikaanse karateka
** Karin Prinsloo, (* 1989-), Suid-Afrikaanse swemmer
* Lynique Prinsloo, (* 1991-), Suid-Afrikaanse atleet
* Marthinus Prinsloo, (* 1838 - 1903), Boeregeneraal tydens die Tweede Vryheidsoorlog
* Sandra Prinsloo, (* 15 September 1947), bekroonde Suid-Afrikaanse aktrise en televisieaanbieder
* Snyman Prinsloo, (* 1984-), Suid-Afrikaanse atleet
* Troyden Prinsloo, (* 1985-), Suid-Afrikaanse swemmer
* Willem Sterrenberg Prinsloo, (* 19 Augustus 1944 - 5 Oktober 1997), professor en wenner van die Totiusprys vir Teologie (1994).
Johan Botha (akteur)

**Johan Botha**  (gebore 13 Junie 1940) is 'n Suid-Afrikaanse akteur. Botha se vertolking van die pa in David Eldridge se *Festén* (vertaal deur Hennie van Greunen; onder regie van Heinrich Reisenhofer) word allerweë as sy meesterwerk beskou. Hy is met die aktrise Lida Botha getroud. Die egpaar verskyn in talle TV- en rolprentproduksies en was by al die Afrikaanse kunstefeeste vir hul *Oupa en Ouma*-stories bekend.

## Lewensloop 
Johan Botha begin sy skoolloopbaan by Laerskool De Kroon buite Brits, het later verder skoolgegaan op Lydenburg en sluit daarna as 'n akteur by die eertydse Truk aan. Hy was ook by die Goudstadse Onderwyskollege en Springbokradio betrokke. Deur die jare het hy in talle toneelstukke gespeel en deur die hele land getoer.

In die vroeë 1970's word hy die eerste hoof van toneel by Swaruk in Suidwes-Afrika (hedendaagse Namibië). Kort na sy terugkeer na Suid-Afrika begin hy vryskutwerk in Johannesburg, en veral by die SAUK, te doen. Hier volg TV-produksies soos Nommer Asseblief, *Suidpunt Hotel*, *Ou Grote*, *Moord op die lug*, *Sand*, *Hagenheim streng Privaat* en talle ander. Hy doen ook stemwerk en regie vir oorklanking en is gereeld in radioverhale te hoor. Hy het ook in stukke soos *Faan se Trein* en *Festén* gespeel.

In 2009 het hy en Lida Botha in die TV-reeks *Oupa en Ouma sit op die stoep* gespeel wat deur Leon Kruger vir hulle geskryf en geregisseer is, gevolg deur die 2012-opvolg, *Oupa en Ouma sit op die stoep en raak romanties*, ook deur Kruger. In 2012 het hulle JohanLida Produksies gestig om met die stuk te toer onder regie van Johan.

## Verhoogrolle 
Dit sluit in:
* *Faan se Trein*
* *Festén*
* *Oupa en Ouma sit op die stoep*, 2012 as Stanley Vermeulen
* *Oupa en Ouma sit op die stoep en raak romanties* as Stanley Vermeulen

## Filmografie 
TV-programme:
* Nommer Asseblief
* Arende
* Vyfster
* *Suidpunt Hotel*
* *Ou Grote*
* *Moord op die lug*
* *Sand*
* *Hagenheim streng privaat*
* *De la Rey*, 1980 (TV-fliek)
* *Gideon Scheepers*, 1982 as getuie (TV-fiek)
* *Halfmanspunt*, 1986 as Inspekteur Jones (TV-fliek)
* *Meester*, 1992 as Antoon Albertyn
* *Oupa en Ouma sit op die stoep*, 2012 as Stanley Vermeulen
* *Oupa en Ouma sit op die stoep en raak romanties* as Stanley Vermeulen
* *Die Byl*
* 7de Laan
* *Meeulanders*
* *Buurtwag*

Rolprente:
* *Pad na jou hart*, 2014 as Oupa Jan
* *Anderkant die stilte*, 2012 as Piet
* Die storie van Klara Viljee, 1992 as Neels
* *Circles in a Forest*, 1989 as Mostert
* *Verkeerde nommer*, 1982 as Frans Joubert (nie gekrediteer)
* *Nommer asseblief?*, 1981 as Frans Joubert (rolprent)
* ''Charlie word 'n ster'', 1979 as die verslaggewer
* Die Spaanse vlieg, 1978 as die man met die verkyker

## Verwysings
Rossouw

**Rossouw** is 'n Afrikaanse van afgelei van die Franse van **Rousseau** en kan na die volgende mense verwys:

* Cobus Rossouw, (* 1933 -), Afrikaanse akteur en pionier van die Afrikaanse toneel.
* Cobus Rossouw Jr. (* 1982), Suid-Afrikaanse rolprentregisseur
* Danie Rossouw, (* 1978), voormalige Springbokrugbyspeler
* Deon Rossouw, filosoof en kenner op die gebied van sake-etiek
* Hennie Rossouw, (* 1933), Afrikaanse filosoof
* Johan Rossouw, oud-Springbokatleet.
* Johann Rossouw, (* 1970), filosoof
* Kowie Rossouw, (* 1945 -), Afrikaanse jeugboekskrywer
* Neil Rossouw, (* 1976), Namibiese krieketspeler
* Pieter Rossouw, (* 1980), Namibiese krieketspeler
* Rilee Rossouw, (* 1989), Suid-Afrikaanse krieketspeler
* Servaas Rossouw, (* 1890 - † 1956), NG-predikant
Lugbraaier

duimnael|Die binnekant van 'n lugbraaier.
[duimnael|Die Italiaanse onderneming [De’Longhi Group|De’Longhi bemark sy dinamiese lugbraaiers as *Multifry*. Soortgelyke toestelle word onder meer deur die Franse maatskappy Tefal vervaardig]]
'n **Lugbraaier** of *waaierbraaier* is 'n elektriese kombuistoestel waarin kos deur middel van warmlugsirkulasie gaargemaak word. Hul tegniese ontwerp kombineer die voordele van 'n konvensionele diepbraaier (wat 'n bros kors aan kos soos vleis en slaptjips gee) met dié van 'n konveksie-oond (waarvoor geen diepbraai-olie benodig word nie en wat geen onaangename reuke veroorsaak nie), en net soos die laasgenoemde werk 'n lugbraaier met 'n meganiese waaier wat warm lug binne 'n kookkamer gelykmatig sirkuleer - gewoonlik teen temperature van tussen 180 en 200&nbsp;°C.

Lugbraaiers word as 'n gesonde alternatief tot diepbraaiers beskou, alhoewel nie alle soorte kos, wat gewoonlik in 'n diepbraaier berei kan word, ook sonder meer in 'n lugbraaier gaargemaak kan word nie. So word 'n koekpan benodig om vloeibare deeg in 'n lugbraaier te bak.

Lugbraaiers kan in drie kategorieë verdeel word:

* statiese lugbraaiers met 'n nie-roterende kookkamer,
* dinamiese lugbraaiers met 'n roterende kookkamer, en
* halogeen-oonde (waarin spesiale halogeenlampe as verwarmingselement ingespan word, met statiese of dinamiese deursigtige glaskookkamers).

Die kookkamer van 'n statiese lugbraaier is net groot genoeg om 'n diepbraaimandjie daarin te plaas. Groter hoeveelhede kos kan in dinamiese lugbraaiers berei word. Die laasgenoemdes is ook geskik vir vars gemaakte slaptjips.

## Verwysings
Streep (mineralogie)

[duimnael|Die streep van [Piriet en Rodogrosiet]]

Die **streep** van 'n mineraal is dié kleur wat die stof het indien dit fyn gepoeier word. Dit word gewoonlik bepaal deur met die mineraal 'n streep te trek op 'n stuk ongeglasuurde porselein. Die stukkie porselein kan wit wees, maar vir liggekleurde strepe word ook swart porselein aangewend.

Die streep se kleur kan baie verskil van watter kleur 'n groot klomp van die mineraal lyk te besit en die twee kleure saam is kenmerkend vir die mineraal. Die bepaling van die streep is daarom 'n eenvoudige manier om die mineraal te identifiseer.  Byvoorbeeld die minerale hematiet en magnetiet is altwee ysteroksiede wat swart uit kan sien. Magnetiet se streep is swart, maar hematiet s'n is rooi. Piriet kan soos goud of chalkopiriet lyk maar hulle strepe is anders.

Die streep kan net met 'n porseleinplaatjie bepaal word indien die mineraal se hardheid  6 of minder op die skaal van Mohs is. Harder minerale sal net die porselein kras en nie hulle kleur afgee nie.

## Verwysings
Heksagonale digpakking

Die **heksagonale digpakking** is die eenvoudigste digpakking in die kristallografie. Dit het die stapelvolgorde ...-A-B-A-B-A-B-... (of ...-A-C-A-C-A-C-...) 

Dit wil sê dat die eenheidsel uit twee lae bestaan en dat in vertikale rigting twee atome net op 'n afstand van 2\sqrt{3}R van mekaar lê. Dus, vir 'n ideale heksagonale digpakking, is die verhouding van die selparameters c/a gelyk aan \sqrt{3}. Die simmetrie van hierdie eenvoudige atoomrooster is heksagonaal (P6_3/mmc). 

Daar is geen simmetriebeperking op die c/a verhouding nie en dikwels wyk hierdie verhouding effens van die ideale waarde af.

## Omringing 
Elke atoom in hierdie struktuur word deur ses ander atome omring. Dit geld ook vir die kubiese digpakking. Die omringing in die heksagonale digpakking het nogtans die vorm van 'n trigonale prisma en nie van 'n oktaëder soos in die kubiese digpakking nie.

## Afgeleide strukture 
duimnael|Die WC-struktuur|links
'n Afgeleide struktuur van die heksagonale digpakking is die struktuur van α-WC. In hierdie struktuur wissel lae van wolframatome af met lae van koolstofatome.

## Holtes 
Die heksagonale digpakking word gekenmerk deur holtes wat hul tussen die atome bevind. 
Daar is holtes wat (ongeveer) die vorm van 'n oktaëder het asook tetraëders, net soos in die kubiese digpakking.  Talle tipes kristalstrukure bestaan uit digpakkings van anione met katione in die holtes tussen die lae.
Kubiese digpakking

duimnael|Die opbou van 'n kubiese digpakking
duimnael|links|Die verband tussen die stapelrigting (liggaamsdiagonaal) en die kubiese sel
'n **Kubiese digpakking** is 'n kristallografiese digpakking wat die volgorde ...- A - B - C - A - B - C - ... het

Die simmetrie van 'n eenvoudige metaalrooster wat hierdie digpakking volg is kubies en besit die ruimtegroep Fmm. Die as wat loodreg is aan die diggepakte lae, vorm die liggaamsdiagonaal van die kubiese eenheidsel. Die lengte van die A - B - C - A as is daarom a_o\sqrt{3}, waar a_o die eenheidsvektor van die kubiese sel weergee.

Die kubiese sel is vlakgesentreer (fcc: *face centered cubic*) en daar is talle elemente wat metale is met 'n kristalstruktuur wat uit 'n eenvoudige kubiese digpakking van atome bestaan.  In die strukturbericht-klassifikasie word hulle A1-strukture genoem. Van die metale met hierdie struktuur is goud, nikkel, stronsium, ytterbium en koper, wat die argetipe van hierdie struktuur is. Daar is egter ook edelgasse soos argon, neon en xenon wat hierdie struktuur aanneem as hulle by voldoende lae temperature vastestowwe vorm.

## Omringing en pakking 
duimnael|'n Kuboktaëder|links
In hierdie digpakking besit elke atoom 12 naaste bure op 'n afstand van \frac{a_o}{\sqrt{2}} Dit is die digste manier waarop atome in 'n rooster gestapel kan word. Die 12 bure beset die hoeke van 'n reëlmatige kuboktaëder.

Daar bestaan afgeleide strukture waarin 'n deel van die atome van die digpakking deur 'n ander soort atome vervang is, soos in die perovskiet-struktuur. Hulle het dan ook 'n 12-omringing wat 'n kuboktaëder vorm.

## Interstisiële holtes 
duimnael|Die oktaëdriese en tetraëdriese holtes in die kubiese sel

Die kubiese sel besit 4 oktaëdriese en 8 tetraëdriese interstisiële holtes. In chemiese verbindings word hierdie holtes dikwels met ander atome of ione opgevul. 

### Afgeleide strukture 
#### B1
'n Goeie voorbeeld hiervan is die halietstruktuur van die sout NaCl. Dit bestaan uit 'n kubiese digpakking van chloorione met natriumione wat alle oktaëderholtes opvul, of ons kan dit ook omdraai: 'n natriumpakking met chloor in sy oktaëderholtes. Hierdie struktuur word in die strukturbericht-klassifikasie met B1 aangedui. 

#### A4 
'n Ander variant is die diamantstruktuur wat die helfte van die tetraëderholtes gevuld het met nog 'n koolstofatoom. Hierdie is die A4-struktuur. 

#### B3 
Indien die atome in die tetraëderholtes tot 'n ander element behoort ontstaan die sfaleriet-struktuur, wat die kode B3 gekry het. Die argetipe is sink sulfied ZnS.

#### C1 
Indien alle tetraëderholtes opgevul word met ander atome ontstaan die fluoriet-struktuur wat die kode C1 gekry het. Die argetipe is kalsiumfluoried
NZASM 19 Tonner 0-4-2T

Die **NZASM 19 Tonner 0-4-2T** van 1891 is 'n negentiende-eeuse stoomlokomotief van die Zuid-Afrikaansche Republiek (ZAR), die voormalige Transvaal-provinsie.

In 1891 en 1892 bestel die Nederlands-Suid-Afrikaanse Spoorwegmaatskappy (NZASM) 24  19-ton tenklokomotiewe. Die lokomotief is deur die Duitse firma *Maschinenfabrik Esslingen* ontwikkel.  Hulle het 18 van die lokomotiewe gebou en die ander 6 lokomotiewe is deur die Nederlandse firma *Machinefabriek Breda v/h Backer & Rueb* gebou. Die lokomotiewe is in diens gestel voordat die Randtrem se spoornet met die buitelandse spoornetwerke verbind is.

Ná die Tweede Vryheidsoorlog is die lokomotiewe aan die Sentraal-Suid-Afrikaanse Spoorweë (CSAR) oorgedra. Tussen 1906 en 1909 is tien van die lokomotiewe deur die CSAR as spoormotorenjins vir gebruik op voorstedelike dienste herbou.

## Verwysings
La Haye-de-Routot

**La Haye-de-Routot** is 'n Franse dorp in die département Eure (région Normandië), wes van Rouen, met sowat 300 inwoners (2014).

Dit word deur die Brotonne-bos begrens wat in die departement Seine-Maritime geleë is. Die dorp is geleë in die Roumois.

Die dorp word as *Haia de Roetot* vir die eerste keer in 1240 genoem.

## Naburige munisipaliteite 
## Demografie 
## Verwysings
Koper(II)oksied

**Koper(II)oksied** is 'n chemiese verbinding van koper met suurstof (formule: ). Dit is 'n swart vastestof.

## Chemiese struktuur 
Die koperatoom het 'n oksidasietoestand 2+, wat ooreenkom met 'n elektronkonfigurasie vir die -ioon van [Ar]3d9. Die een ontbrekende d-elektron in die subskil maak dit tot 'n ioon wat Jahn-Teller-vervorming sal ondergaan en dit kan in sy kristalstruktuur teruggevind word. Die koperione het 'n vervormde oktaëdriese omringing, wat verklaar dat hierdie struktuur 'n taamlik lae, monokliene simmetrie besit.

## Vervaardiging 
Koper(II) oksied word dikwels vervaardig wanneer hidrometallurgiese tegnieke gebruik word om koper uit te loog.
In hierdie proses word suurstof uit die lug as oxidasiemiddel gebruik en 'n ammoniakale ammoniumkarbonaatoplossing om die element oplosbaar te maak. Die oorhoofse proses is:
:2Cu +\frac{1}{2}O_2 + 2 NH_3 + (NH_4)_2CO_3 \to Cu_2(NH_3)_4CO_3 +H_2O
Ander meatale soos kalsium, magnesium, yster, mangaan, aluminium, lood en chroom gaan nie of net min in oplossing in hierde proses en die oplossing kan nog verder gesuiwer word.  Ammoniak en koolstofdioksied kan deur stoominjeksie verwyder word en dit lewer 'n neerslag van koper(II)oksied.

## Reaksies 
Onder hoë suurstofdruk smelt die stof by 1330&nbsp;°C, maar die stof ontbind naby 1030&nbsp;°C onder atmosferiese druk en vorm die koper(I)oksied. In teenwoordigheid van waterstof en koolstofmonoksied word dit by 250&nbsp;°CC in die metaal koper omgesit.

## Verwysings